**Δηλώσεις μαθημάτων χειμερινού εξαμήνου 2018-2019**

**Από 15/10/2018 έως 21/10/2018**

**Αφορά ΑΠΟΚΛΕΙΣΤΙΚΑ φοιτητές 1ου, 3ου και 5ου εξαμήνου**

**(Οδηγός Σπουδών 2018)**

**Α. Κανόνες δήλωσης**

**1. ΜΑΘΗΜΑΤΑ:** Τα μαθήματα που δηλώνονται στο ΠΤΕΑ (μέσω της ηλεκτρονικής γραμματείας) για κάθε εξάμηνο είναι τα **Υποχρεωτικά**, τα **Επιλογής** και τα **Χρωστούμενα** (για φοιτητές μετά το 3ο εξάμηνο). Οι φοιτητές δηλώνουν (ν) μαθήματα στο 1o και 2ο εξάμηνο, όπου ν είναι ο αριθμός των μαθημάτων του τρέχοντος εξαμήνου (υποχρεωτικά+επιλογής) που αντιστοιχεί σε 30 ECTS, (ν+2) στο 3ο έως 6ο εξάμηνο και (ν+4) στο 7ο και 8ο εξάμηνο. Τα επιπλέον μαθήματα (+2 και +4) είναι τα χρωστούμενα.

• **ΥΠΟΧΡΕΩΤΙΚΑ:** Ο φοιτητής δηλώνει τα «Υποχρεωτικά» μαθήματα του τρέχοντος εξαμήνου. Το μάθημα της Ξένης Γλώσσας όπως και η Πρακτική Άσκηση θεωρείται Υποχρεωτικό.

• **ΕΠΙΛΟΓΗΣ:** Ο φοιτητής δηλώνει «Επιλογής» μαθήματα από το τρέχον εξάμηνο και από παλαιά εξάμηνα για να συμπληρώσει 30 ECTS. Όλα τα μαθήματα «Επιλογής» του Π.Τ.Ε.Α. έχουν 3,5 ECTS.

• **ΧΡΩΣΤΟΥΜΕΝΑ:** Είναι μαθήματα παλαιών εξαμήνων - έως 2 ή 4 μαθήματα - που ο φοιτητής ΔΗΛΩΣΕ ή ΕΠΡΕΠΕ ΝΑ ΔΗΛΩΣΕΙ στο παρελθόν και δεν τα πέρασε. Στην ηλεκτρονική Γραμματεία τα μαθήματα που έχουν δηλωθεί και στο παρελθόν εμφανίζονται με «ΟΧΙ» στην στήλη Πρώτη δήλωση ή «Πρ. Δηλ.».

Τα χρωστούμενα μαθήματα, **έως +2 στο 3ο και 5ο εξάμηνο και έως +4 στο 7ο εξάμηνο**, θα δηλωθούν από τους φοιτητές **ΑΠΟΚΛΕΙΣΤΙΚΑ** κατά το προαναφερόμενο διάστημα των δηλώσεων.

**ΠΡΟΣΟΧΗ**: Φοιτητές/φοιτήτριες που έχουν ήδη αντικαταστήσει χρωστούμενα μαθήματα επιλογής, ανεξαρτήτως εξαμήνου, σύμφωνα με τον Οδηγό Σπουδών, δεν μπορούν να δηλώσουν αυτά τα μαθήματα ως χρωστούμενα.

Επίσης φοιτητές που δεν χρωστούν κανένα μάθημα **ΔΕΝ** επιτρέπεται να δηλώσουν κανένα επιπλέον μάθημα εκτός των υποχρεωτικά οριζόμενων από το εξάμηνό τους (ν). Σε περίπτωση που φοιτητής/φοιτήτρια δηλώσει ενώ δεν οφείλει μάθημα/μαθήματα αυτά θα αφαιρεθούν από τη Γραμματεία του Τμήματος, έπειτα από σχετικό έλεγχο.

**2. ΓΛΩΣΣΑ**: Από τα μαθήματα της ξένης γλώσσας (Αγγλικά, Γαλλικά, Ιταλικά, Γερμανικά) επιλέγετε υποχρεωτικά ΜΟΝΟ ένα/εξάμηνο. Ο κύκλος της ξένης γλώσσας απαιτεί **4 μαθήματα της ίδιας γλώσσας** και δηλώνεται στο 1ο εξάμηνο. Για να δηλώσετε τη **γλώσσα** πρέπει πρώτα να δείτε τα μαθήματα της **γλώσσας** επιλέγοντας στο «***Επιλογή ομάδας μαθημάτων***», δηλώνετε τη γλώσσα που επιθυμείτε και στη συνέχεια, επιστρέφοντας στα μαθήματα, μπορείτε να προσθέσετε στη δήλωσή σας το μάθημα της γλώσσας π.χ. «Αγγλικά 1».

**ΣΗΜΑΝΤΙΚΗ ΣΗΜΕΙΩΣΗ:**

Λόγω των μεταβατικών διατάξεων του προγράμματος σπουδών 2018, ο νέος οδηγός σπουδών ισχύει για τους/τις νέους/νέες φοιτητές/φοιτήτριες, δηλ. όσους θα εισαχθούν, στο πρώτο έτος σπουδών, από το ακαδημαϊκό έτος 2018-2019 και έπειτα, καθώς και σε όσους διανύουν κατά το ακαδημαϊκό έτος 2018-2019 ένα από τα πρώτα τρία έτη φοίτησης. Οι φοιτητές/φοιτήτριες των μεγαλυτέρων ετών ακολουθούν τον οδηγό σπουδών εισαγωγής τους.

Ειδικότερα για το επόμενο ακαδημαϊκό έτος 2018-2019 θα εφαρμοσθούν, παράλληλα, δύο οδηγοί Σπουδών: ο Ο.Σ. του 2015 και ο νέος Ο.Σ. του 2018. Διαφοροποιήσεις ως προς την εφαρμογή του Ο.Σ. του 2015 θα υπάρχουν στις παρακάτω περιπτώσεις: Πτυχιακή εργασία μπορούν να αναλαμβάνουν με την ιδιότητα του επιβλέποντα και μέλη Ε.ΔΙ.Π. του Τμήματος. Επίσης για τους/τις φοιτητές/τριες που ακολουθούσαν τον οδηγό σπουδών του 2015 και θα ενταχθούν στον νέο οδηγό σπουδών και είχαν εξεταστεί σε ένα εκ των δύο υποχρεωτικών μαθημάτων «Εισαγωγή στην παιδαγωγική επιστήμη» και «Σύγχρονες παιδαγωγικές προσεγγίσεις» είναι απαραίτητο να παρακολουθήσουν και να εξετασθούν και στο άλλο μάθημα.

**Έπειτα από τα παραπάνω, για το ακαδημαϊκό έτος 2018-2019, ο αριθμός των μαθημάτων που μπορεί και πρέπει να δηλώσει ο/η κάθε φοιτητής/φοιτήτρια που εντάσσεται στο πρόγραμμα σπουδών 2018 εμφανίζεται στον παρακάτω πίνακα:**

**Πίνακας δήλωσης μαθημάτων**

|  |  |  |  |  |  |
| --- | --- | --- | --- | --- | --- |
| **Εξάμηνο** | **ν** | Μαθήματα  (max) | **Υ**ποχρεωτικά (Υ) | **Ε**πιλογής (Ε) | **Χ**ρωστούμενα |
| **1ο** | **8** | **8** | 5 | 3 | - |
| **3ο** | **8** | **11** | 5 | 4 | 2 |
| **5ο** | **7** | **11** | 4\*+1 | 4 | 2 |
| **7ο** | **7** | **11** | 1 | 6 | 4 |

\*Το τέταρτο Υ μάθημα για το χειμερινό εξάμηνο του ακαδημαϊκού έτους 2018-2019 είναι το μάθημα «Σύγχρονες παιδαγωγικές προσεγγίσεις» για όσους έχουν εξεταστεί επιτυχώς στο μάθημα «Εισαγωγή στην παιδαγωγική επιστήμη». Οι φοιτητές που δεν είχαν εξεταστεί επιτυχώς στο μάθημα «Εισαγωγή στην παιδαγωγική επιστήμη» και είχαν δηλώσει κατά τη διάρκεια φοίτησής τους στο 30 εξάμηνο το μάθημα «Σύγχρονες παιδαγωγικές προσεγγίσεις», το οποίο στη συνέχεια το εξετάσθηκαν με επιτυχία, **ΠΡΕΠΕΙ** να δηλώσουν, στο χειμερινό εξάμηνο, αντί του Υ μαθήματος ένα επιπλέον μάθημα Ε, δηλαδή πέντε (5), και να δηλώσουν το Υ μάθημα «Εισαγωγή στην παιδαγωγική επιστήμη» στο εαρινό εξάμηνο.

**ΠΕΡΙΟΡΙΣΜΟΙ**:

1. Οι φοιτητές ΔΕΝ μπορούν να δηλώσουν μαθήματα μεγαλύτερου εξαμήνου από αυτό που ανήκουν. Εξαίρεση αποτελούν οι φοιτητές του 5ου εξαμήνου οι οποίοι μπορούν να δηλώσουν και μαθήματα του 7ου εξαμήνου.
2. Από προσφερόμενα μαθήματα άλλων τμημάτων, ο φοιτητής μπορεί να επιλέξει έως 6 μαθήματα, **σε όλη τη διάρκεια των σπουδών του**. Τα μαθήματα αυτά **έχουν συχνά περιορισμό** ως προς τον αριθμό των φοιτητών που δέχονται. Το μηχανογραφικό σύστημα δέχεται τις αιτήσεις με σειρά προτεραιότητας και μετά κλειδώνει.
3. Όταν αλλάζετε μάθημα «Επιλογής» ΔΕΝ δικαιούστε σύγγραμμα για το νέο μάθημα.
4. Φοιτητές που έχουν τελειώσει την κανονική διάρκεια σπουδών (8 εξάμηνα) δηλώνουν **όσα μαθήματα χρωστούν** και μόνο**, ανεξαρτήτως εξαμήνου.**

**Β. Βασικοί πίνακες Οδηγού Σπουδών 2018**

|  |  |  |  |
| --- | --- | --- | --- |
| **ΚΑΤΑΝΟΜΗ ΜΑΘΗΜΑΤΩΝ ΑΝΑ ΕΞΑΜΗΝΟ** | | | |
| **1Ο εξάμηνο {8}** | **Υποχρεωτικά=5** | **Επιλογής=3** | **30 ECTS: Υ+Ε [19,5+10,5]** |
| **2Ο εξάμηνο {8}** | **Υποχρεωτικά=6** | **Επιλογής=2** | **30 ECTS: Υ+Ε [23+7]** |
| **3Ο εξάμηνο {8}** | **Υποχρεωτικά=5** | **Επιλογής=3** | **30 ECTS: Υ+Ε [19,5+10,5]** |
| **4Ο εξάμηνο {8}** | **Υποχρεωτικά=5** | **Επιλογής=3** | **30 ECTS: Υ+Ε [19,5+10,5]** |
| **5Ο εξάμηνο {7}** | **Υποχρεωτικά=4** | **Επιλογής=3** | **30 ECTS: Υ+Ε [19,5+10,5]** |
| **6Ο εξάμηνο {7}** | **Υποχρεωτικά=4** | **Επιλογής=3** | **30 ECTS: Υ+Ε [22+10,5]** |
| **7Ο εξάμηνο {7}** | **Υποχρεωτικά=1** | **Επιλογής=6** | **30 ECTS: Υ+Ε [9+21]** |
| **8Ο εξάμηνο {7}** | **Υποχρεωτικά=1** | **Επιλογής=6** | **30 ECTS: Υ+Ε [9+21]** |

**Σημείωση**:

*• Στο 1ο έως 4ο εξάμηνο 8 μαθήματα και στο 5ο έως 8ο εξάμηνο 7 μαθήματα*

*• Στο 1ο έως το 4ο εξάμηνο στα υποχρεωτικά μαθήματα περιλαμβάνεται και η Ξένη Γλώσσα*

*• Στο 5ο έως το 8ο εξάμηνο στα υποχρεωτικά μαθήματα περιλαμβάνεται και η Πρακτική Άσκηση*

ΟΔΗΓΟΣ ΣΠΟΥΔΩΝ ΠΤΕΑ

2012 - 2013

*• Η τελευταία στήλη του πίνακα περιέχει το σύνολο των ECTS μονάδων για τα Υποχρεωτικά και τα Επιλογής*

|  |  |  |  |
| --- | --- | --- | --- |
| **ΚΑΤΑΝΟΜΗ ΜΑΘΗΜΑΤΩΝ** | | | |
| **Κύκλος** | **Υποχρεωτικά Μαθήματα** | **Επιλεγόμενα Μαθήματα\*** | **Σύνολο** |
| Ειδική Αγωγή | 10 (8+2Π.Α.) | 12 (/24) | 22 (20+2Π.Α.) |
| Ψυχολογία/Γλώσσα | 7 | 8 (/22) | 15 |
| Παιδαγωγικές και Θετικές Επιστήμες | 10 (8+2Π.Α.) | 9 (/24) | 19 (17+2Π.Α.) |
| Ξένες Γλώσσες | 4 |  | 4 |
| **Σύνολο** | 31 | 29(/70) | 60 |

\* Μέσα στην παρένθεση φαίνονται τα προσφερόμενα επιλεγόμενα μαθήματα ανά κύκλο σπουδών

**Γ. Οδηγίες για την Ηλεκτρονική Γραμματεία**

1. Αν κάνετε τη δήλωση από υπολογιστή συνδεδεμένο στο εσωτερικό δίκτυο του Πανεπιστημίου (π.χ. Εργαστήριο ΤΠΕ του ΠΤΕΑ, ασύρματο δίκτυο Παπαστράτου), αγνοήστε αυτό το ΒΗΜΑ. Σε κάθε άλλη περίπτωση κατεβάστε και εγκαταστήστε από την διεύθυνση http://www.noc.uth.gr/?q=el/node/181, το **Εικονικό Ιδιωτικό δίκτυο (VPN),** ακολουθώντας προσεκτικά τις οδηγίες (οδηγίες στο http://www.noc.uth.gr/?q=el/node/184).
2. Μπαίνετε στην **Ηλεκτρονική Γραμματεία**. Από την κεντρική σελίδα του Π.Θ. [www.uth.gr](http://www.uth.gr) επιλέξτε «Φοιτητές», «Ηλεκτρονική Γραμματεία». Στη συνέχεια για την είσοδό σας χρησιμοποιείτε το όνομα χρήστη/**username** και τον κωδικό πρόσβασης/**password** που σας έχει δοθεί (όπως: ΕΥΔΟΞΟΣ, ακαδημαϊκή ταυτότητα και e-mail *username*@sed.uth.gr). Στην ηλεκτρονική γραμματεία μπορείτε να κάνετε δηλώσεις, να δείτε τη βαθμολογία σας σε όλα τα μαθήματα που έχετε περάσει, να υποβάλλετε ηλεκτρονική αίτηση για την έκδοση πιστοποιητικού, κ.α. Για τη χρήση όλων των δυνατοτήτων της εφαρμογής, διαβάστε τις αναλυτικές οδηγίες στην ιστοσελίδα του ΠΤΕΑ.
3. Από το μενού της Ηλεκτρονικής Γραμματείας, πατήστε **Δηλώσεις**, η Δήλωσή μου, Προσθήκη, τσεκάρετε τα μαθήματα της δήλωσης που θέλετε, Εισαγωγή στη δήλωση. Για να δείτε τα μαθήματα της **γλώσσας** επιλέξτε πρώτα «***Επιλογή ομάδας μαθημάτων***» και διαλέξτε τη γλώσσα που επιθυμείτε και στη συνέχεια προσθέστε στη δήλωσή σας το μάθημα της γλώσσας π.χ. «Αγγλικά 1».

**Για να δηλώσετε Πρακτική άσκηση (στο 5ο εξάμηνο) πατήστε πρώτα «Επιλογή κατεύθυνσης» επιλέξτε την κατεύθυνση που επιθυμείτε (Δασκάλων ή Νηπιαγωγών») και μετά δηλώστε το μάθημα της Πρακτικής. Στο τέλος μη ξεχάσετε να πατήστε το πλήκτρο [Αποστολή], ώστε να αποσταλεί η δήλωση στη Γραμματεία.**

1. Λίγες ημέρες μετά το τέλος των δηλώσεων, ελέγξτε **ΟΠΩΣΔΗΠΟΤΕ** πάλι τη δήλωση σας. Κατόπιν θα δηλώστε στον **Εύδοξο** συγγράμματα ΜΟΝΟ για τα μαθήματα τα οποία υπάρχουν στη δήλωση μαθημάτων σας, όταν βγει η αντίστοιχη ανακοίνωση ότι ξεκίνησαν οι δηλώσεις συγγραμμάτων.
2. Ο φοιτητής **μπορεί να μεταβάλει τη δήλωσή του** έως την ημερομηνία λήξης των δηλώσεων στο σύστημα της ηλεκτρονικής Γραμματείας.

**Ανάκτηση κωδικών**

Εάν χάσατε, ξεχάσατε ή δεν γνωρίζετε τον κωδικό που αφορά τις υπηρεσίες δικτύου, θα πρέπει να πάρετε ΝΕΟ κωδικό ανάκτησης (μίας χρήσης), από το γραφείο 11Β, 1ος όροφος, «*Κυριαζής Βαΐτσης*». Να έχετε μαζί σας ένα έγγραφο ταυτοπροσωπίας (αστυνομική ή ακαδημαϊκή ταυτότητα ή δίπλωμα κ.λπ.) ή εξουσιοδότηση. Οι κωδικοί ΔΕΝ δίνονται τηλεφωνικά ή μέσω e-mail για λόγους ασφάλειας των προσωπικών δεδομένων.